|  |  |
| --- | --- |
|  | Rēzeknes novada domeReģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, Fax. 646 25935,e–pasts: info@rezeknesnovads.lvInformācija internetā: <http://www.rezeknesnovads.v> |

APSTIPRINĀTI

Rēzeknes novada domes

2022.gada 15.decembra sēdē

(protokols Nr.32, 24.§, 3.punkts)

Rēzeknes novada pašvaldības kustamās mantas – lauksaimniecības zemes tīrīšanas

rezultātā Kaunatas pagastā sagatavoto materiālu – koku zaru un izcirsto krūmu

IZSOLES NOTEIKUMI

1. Vispārīgie noteikumi
	1. Šie noteikumi paredz kārtību, kādā organizējama pašvaldības kustamās mantas – lauksaimniecības zemes tīrīšanas rezultātā Kaunatas pagastā sagatavoto materiālu – koku zaru un izcirsto krūmu atsavināšanas procedūra, pārdodot mutiskā izsolē. Izsoli organizē atbilstoši Publiskas personas mantas atsavināšanas likumam, kas reglamentē jautājumus, kuri nav noteikti šajos noteikumos un Rēzeknes novada domes 2022.gada 15.decembra lēmumā.
	2. Izsoli organizē un vada Rēzeknes novada domes izveidotā Rēzeknes novada pašvaldības iestādes “Kaunatas apvienības pārvalde” struktūrvienības “Kaunatas pagasta pārvalde” pastāvīgā kustamas mantas un nekustamā īpašuma atsavināšanas, arī atsavināšanas izsoles kārtībā, telpu un zemes nomas tiesību izsoles komisija.
	3. Izsole notiek Rāznas ielā 38, Kaunata, Kaunatas pagasts, Rēzeknes novads, Rēzeknes novada pašvaldības iestādes “Kaunatas apvienības pārvalde” struktūrvienības “Kaunatas pagasta pārvalde” telpās 2022.gada 29.decembrī plkst.10-00.
	4. Izsoles veids – mutiska izsole ar augšupejošu soli.
	5. Kustamās mantas nosacītā cena – EUR 11,94 **(vienpadsmit *euro*, 94 centi) par vienu** bērkubikmetru, vai EUR 5 373,00 (pieci tūkstoši trīs simti septiņdesmit trīs *euro*, 00 centi) par visu sagatavoto materiālu apjomu, kas ir arī izsoles sākumcena. Visa nosolītā kustamās mantas cena tiek samaksāta euro.
	6. Izsoles solis – EUR 2,00 (divi *euro*, 00 centi).
	7. Nodrošinājuma nauda – 2% (divi procenti) no kustamās mantas nosacītās cenas, t.i., EUR 107,46 (viens simts septiņi *euro*, 46 centi), kā arī reģistrācijas nauda EUR 15,00 (piecpadsmit *euro*, 00 centi) jāieskaita Rēzeknes novada pašvaldības iestādes “Kaunatas apvienības pārvalde”, reģ.Nr.40900027411, kontā Nr.LV56HABA0551046661635 AS „Swedbank”, kods HABALV22, līdz 2022.gada 27.decembrim.
	8. Sludinājumi par kustamās mantas izsoli publicējami laikrakstā “Rēzeknes Vēstis “ un Rēzeknes novada pašvaldības mājaslapā.
	9. Ar izsoles noteikumiem var iepazīties un saņemt tos Rēzeknes novada pašvaldības iestādes “Kaunatas apvienības pārvalde” struktūrvienībā “Kaunatas pagasta pārvalde” (Rāznas ielā 38, Kaunata, Kaunatas pagasts, Rēzeknes novads) pie lietvedes darba laikā no plkst.8-00 līdz plkst.12-00 un no plkst.12-30 līdz plkst.16-00 darba dienās līdz 2022.gada 27.decembrim.
	10. Izsoles rezultātus apstiprina Rēzeknes novada dome.
2. Objekta raksturojums
	1. Rēzeknes novada pašvaldībai piekritīgās lauksaimniecības zemes tīrīšanas rezultātā Rēzeknes novadaKaunatas pagastā sagatavotie materiāli – koku zari un izcirstie krūmi 450 m3ber (bērkubikmetru) apjomā.
	2. Materiāli ir nogādāti līdz attiecīgā zemes gabala pievedceļam un atrodas ceļa malā, kur izveidota krautuve.
3. Izsoles priekšnoteikumi
	1. Izsoles dalībnieku reģistrācija tiek uzsākta pēc Rēzeknes novada domes lēmuma pieņemšanas.
	2. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt īpašumā kustamo mantu un līdz reģistrācijas brīdim ir iemaksājusi šo noteikumu 1.7.punktā minēto nodrošinājumu un reģistrācijas naudu.
	3. Izsoles dalībniekus reģistrē Rēzeknes novada pašvaldības iestādes “Kaunatas apvienības pārvalde” struktūrvienībā “Kaunatas pagasta pārvalde” (Rāznas ielā 38, Kaunata, Kaunatas pagasts, Rēzeknes novads) pagasta pārvaldes lietvedes kabinetā līdz 2022.gada 27.decembrim plkst.16-00. Reģistrācijas laiks – darba dienās no plkst.8-00 līdz plkst.12-00 un no plkst.12-30 līdz plkst.16-00.
	4. Personām, kuras vēlas reģistrēties, jāiesniedz šādi dokumenti:
		1. fiziskai personai, uzrādot pasi:

3.4.1.1. Rēzeknes novada pašvaldības iestādes “Kaunatas apvienības pārvalde” struktūrvienībai “Kaunatas pagasta pārvalde” adresēts pieteikums par piedalīšanos izsolē ar apliecinājumu pirkt kustamo mantu saskaņā ar izsoles noteikumiem;

3.4.1.2. fiziskās personas ziņas par konta numuru un banku;

3.4.1.3. bankas dokumenti par nodrošinājuma naudas un reģistrācijas naudas samaksu;

* + 1. juridiskai personai:
			1. Rēzeknes novada pašvaldības iestādes “Kaunatas apvienības pārvalde” struktūrvienībai “Kaunatas pagasta pārvalde” adresēts pieteikums par piedalīšanos izsolē ar apliecinājumu pirkt kustamo mantu saskaņā ar izsoles noteikumiem;
			2. bankas uzziņa par norēķinu kontu;
			3. Valsts ieņēmumu dienesta izziņa (oriģināls) par to, ka juridiskā persona ir samaksājusi visus normatīvajos aktos paredzētos nodokļus, nodevas un valsts obligātās apdrošināšanas maksājumus;
			4. ārvalstu juridiskai personai jāiesniedz tās apkalpojošās Latvijas un ārvalsts bankas izziņa par finanšu resursu pieejamību;
			5. bankas dokumenti par nodrošinājuma naudas un reģistrācijas naudas samaksu.
	1. Dokumentu kopijām ir apliecinātām normatīvajos aktos noteiktajā kārtībā.
	2. Ja persona ir izpildījusi šo noteikumu 3.4.punkta un tā apakšpunktu prasības, tā tiek reģistrēta izsoles dalībnieku reģistrācijas lapā, kurā norāda: dalībnieka kārtas numuru; fiziskai personai – vārdu, uzvārdu, personas kodu, dzīvesvietas adresi, juridiskai personai – nosaukumu, reģistrācijas numuru, juridisko adresi, atzīmi par iesniegtajiem dokumentiem saskaņā ar šo noteikumu 3.4.punkta apakšpunktu prasībām. Reģistrētajam izsoles dalībniekam izsniedz reģistrācijas apliecību.
	3. Izsoles dalībnieks netiek reģistrēts, ja:
		1. nav iesniedzis visus šo noteikumu 3.4.punkta apakšpunktos noteiktos dokumentus;
		2. vēl nav iestājies vai jau beidzies reģistrācijas termiņš.
	4. Izsoles komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.
1. Izsoles norise
	1. Izsoles gaita tiek protokolēta. Izsoles protokolā atspoguļo visas komisijas priekšsēdētāja un izsoles dalībnieku darbības izsoles gaitā. Protokolu paraksta visi izsoles komisijas locekļi.
	2. Izsole var notikt arī tad, ja reģistrējies un uz izsoli ir ieradies tikai viens dalībnieks un kustamās mantas nosacītā cena tiek pārsolīta vismaz par vienu soli.
	3. Ja noteiktajā laikā ir reģistrējušies vairāk par vienu dalībnieku un uz izsoli ierodas tikai viens dalībnieks, izsoles vadītājs paziņo par izsoles uzsākšanu.
	4. Dalībniekiem, kuri nav ieradušies uz izsoli, tiek atmaksāta nodrošinājuma nauda, bet reģistrācijas nauda netiek atmaksāta.
	5. Ja izsole nenotiek, reģistrētajam dalībniekam ir tiesības pieprasīt iemaksāto nodrošinājuma naudu.
	6. Ja dalībnieks nepieprasa iemaksāto nodrošinājuma naudu, tam ir tiesības saņemt jaunu reģistrācijas apliecību un piedalīties atkārtotajā izsolē bez šo noteikumu 3.4.punkta apakšpunktos minēto dokumentu uzrādīšanas un iesniegšanas.
	7. Izsoles dalībnieks. kas neierodas uz atkārtotās izsoles pārreģistrāciju, zaudē tiesības piedalīties šajā izsolē, un viņam tiek atmaksāta nodrošinājuma nauda.
	8. Izsoles dalībnieks pie ieejas izsoles telpā uzrāda reģistrācijas apliecību, uz kuras pamata viņiem izsniedz kartīti ar numuru, kas atbilst reģistrācijas lapā un reģistrācijas apliecībā ierakstītajam kārtas numuram.
	9. Izsoles dalībnieki pirms izsoles uzsākšanas paraksta izsoles noteikumus.
	10. Izsoli vada izsoles komisijas priekšsēdētājs vai kāds no izsoles komisijas locekļiem.
	11. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
	12. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
	13. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.
	14. Komisijas priekšsēdētājs īsi raksturo pārdodamo kustamo mantu, paziņo nosacīto (sākotnējo) cenu, kā arī izsoles soli – summu par kādu nosacītā (sākotnējā) cena tiek paaugstināta ar katru nākamo solījumu.
	15. Izsoles dalībnieks izsoles gaitā var nosaukt lielāku pārdodamā nekustamā īpašuma cenu, kuras solis nav lielāks par 10% no nosacītās cenas.
	16. Pēc komisijas priekšsēdētāja ziņojuma sākas solīšanas process.
	17. Komisijas priekšsēdētājs nosauc izsolāmās kustamās mantas sākotnējo cenu un jautā: “Kas sola vairāk?”
	18. Izsoles dalībnieki solīšanas procesā paceļ savu reģistrācijas kartīti ar numuru. Komisijas priekšsēdētājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena, kustamā manta ir pārdota personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīta protokolā.
	19. Procesa gaitā, atsakoties no turpmākās solīšanas, katrs kustamās mantas izsoles dalībnieks apstiprina ar parakstu izsoles protokolā savu pēdējo nosolīto cenu.
	20. Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai.
	21. Izsoles dalībnieks, kurš kustamo mantu nosolījis, bet nevar komisijai uzrādīt reģistrācijas apliecību un neparakstās protokolā, tādējādi ir atteicies no nosolītās kustamās mantas. Pēc komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma nauda. Ja pēc tam izsolē ir palikuši vismaz 2 (divi) dalībnieki, tiek izdarīts attiecīgs ieraksts protokolā, un izsole nekavējoties tiek atkārtota. Ja palicis tikai viens dalībnieks, komisija rīkojas atbilstoši šo noteikumu 4.2.punktam.
	22. Pēc visu protokola eksemplāru parakstīšanas dalībnieks, kas nosolījis kustamo mantu, saņem izziņu par izsolē iegūto kustamo mantu. Izziņā norādīta nosolītā kustamās mantas cena un samaksas kārtība.
	23. Izsoles dalībniekiem, kuri nav nosolījuši kustamo mantu, atmaksā nodrošinājuma naudu 30 (trīsdesmit) dienu laikā.
2. Samaksas kārtība
	1. Nosolītājam sava piedāvātā augstākā summa, atrēķinot iemaksāto nodrošinājuma naudu, jāsamaksā par nosolīto kustamo mantu līdz 2023.gada 30.janvārim ar pārskaitījumu, izziņā norēķinam par izsolē iegūto kustamo mantu norādītajā norēķinu kontā.
	2. Ja nosolītājs līdz 2023.gada 30.janvārim nav samaksājis nosolīto summu, komisijai ir tiesības piedāvāt pirkt kustamo mantu izsoles dalībniekam, kurš piedāvājis nākamo augstāko cenu. Šādam izsoles dalībniekam ir tiesības 7 (septiņu) dienu laikā no piedāvājuma saņemšanas dienas paziņot komisijai par kustamās mantas pirkšanu par paša nosolīto augstāko cenu. Ja izsoles dalībnieks nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumu. Ja izsoles dalībnieks piekrīt komisijas piedāvājumam, nosolītā summa, saskaņā ar izziņu norēķinam, par izsolē iegūto kustamo mantu jāsamaksā 2 (divu) nedēļu laikā no paziņojuma saņemšanas dienas.
	3. Nokavējot noteikto samaksas termiņu, nosolītājs zaudē iemaksāto nodrošinājumu.
	4. Ja izsoles dalībniekam, kurš pēc nosolītāja piedāvājis nākošo augstāko cenu, izsoles noteikumu noteiktajā termiņā neveic nosolītās summas samaksu, viņš zaudē samaksāto nodrošinājumu. Šajā gadījumā izsoli atzīst par nenotikušu un Rēzeknes novada dome lemj par atkārtotu izsoli.

6. Nenotikusi izsole

* 1. Izsole atzīstama par nenotikušu, ja:
		1. noteiktajā laikā ir reģistrējušies vairāk par vienu dalībnieku, bet uz izsoli neviens neierodas;
		2. neviens dalībnieks nav pārsolījis izsoles sākumcenu;
		3. noteiktajā termiņā neviens dalībnieks nav reģistrējies;
		4. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
		5. nosolītājs vai izsoles dalībnieks, kas piedāvājis nākamo augstāko cenu pēc nosolītāja, noteiktajā laikā nav samaksājis nosolīto kustamās mantas cenu.

7. Izsoles rezultātu apstiprināšana un pirkuma līguma slēgšana

* 1. Izsoles protokolu komisija apstiprina 7 (septiņu) darba dienu laikā no izsoles dienas.
	2. Izsoles rezultātus apstiprina Rēzeknes novada dome kārtējā domes sēdē.
	3. Pirkuma līgumu paraksta 7 (septiņu) dienu laikā pēc izsoles rezultātu apstiprināšanas dienas.

8. Komisijas lēmuma apstrīdēšana

* 1. Izsoles dalībniekiem ir tiesības Rēzeknes novada domei iesniegt sūdzību par komisijas veiktajām darbībām 5 (piecu) dienu laikā no izsoles dienas.
	2. Ja komisijas lēmums tiek apstrīdēts, par sūdzības izskatīšanas laiku pagarināms šo noteikumu 7.2.punktā noteiktais termiņš.

Domes priekšsēdētājs Monvīds Švarcs